Document ID: 32002D0219

ODLOČBA KOMISIJE
z dne 7. marca 2002
o spremembi Odločbe 1999/283/ES o pogojih v zvezi z zdravstvenim varstvom živali in veterinarskimi spričevali za uvoz svežega mesa iz nekaterih afriških držav, še zlasti Botsvane, in o spremembi Odločbe 2000/585/ES o pogojih zdravstvenega varstva živali in javnozdravstvenih pogojih ter veterinarskem certificiranju za uvoz mesa divjadi in mesa gojene divjadi ter mesa kuncev iz tretjih držav
(notificirano pod dokumentarno številko K(2002) 892)
(Besedilo velja za EGP)
(2002/219/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [1], kakor je bila nazadnje spremenjena z Uredbo (ES) št. 1452/2001 [2], in zlasti člena 14(3) Direktive,
ob upoštevanju Direktive Sveta 92/45/EGS z dne 16. junija 1992 o javnozdravstvenih problemih in problemih zdravstvenega varstva živali v zvezi z uplenitvijo divjadi in dajanjem na trg mesa divjadi [3], kakor je bila nazadnje spremenjena z Direktivo 97/79/ES [4], in zlasti člena 16(3) Direktive,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, določene v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [5], kakor je bila nazadnje spremenjena z Odločbo 1999/724/ES [6], in zlasti člena 10(3) Direktive,
ob upoštevanju naslednjega:
(1) Pogoji v zvezi z zdravstvenim varstvom živali in veterinarska spričevala za uvoz svežega mesa iz nekaterih afriških držav so določeni z Odločbo Komisije 1999/283/ES [7], kakor je bila nazadnje spremenjena z Odločbo 2001/736/ES [8].
(2) Pogoji v zvezi z zdravstvenim varstvom živali in javnozdravstvenim varstvom in izdaja veterinarskih spričeval za uvoz mesa prosto živeče in gojene divjadi ter mesa kuncev iz tretjih držav so določeni z Odločbo Komisije 2000/585/ES [9], kakor je bila nazadnje spremenjena z Odločbo 2001/793/ES [10].
(3) 7. februarja 2002 so iz Botsvane poročali o izbruhu slinavke in parkljevke na odobrenem območju ES številka 7, pristojni organi veterinarskih oblasti v Botsvani pa so takoj ustavili izvoz odkoščenega svežega mesa v Evropsko skupnost iz vse države.
(4) Pristojne veterinarske oblasti so priskrbele informacije in jamstva glede regionalizacije nekaterih območij (10, 11, 12, 13 in 14) v Botsvani, ki zato v Skupnost sme uvažati odkoščeno sveže meso govedi, ovac, koz in gojenih ter prosto živečih kopitarjev.
(5) Odločbi 1999/283/ES in 2000/585/ES je treba ustrezno spremeniti, vendarle pa države članice dovoljujejo uvoz pošiljk odkoščenega svežega mesa govedi, ovc, koz in gojenih ter prosto živečih kopitarjev, zaklanih pred 7. februarjem 2002, s predhodno odobrenih območij ES.
(6) Ta odločba se preuči s stališča razvoja bolezni.
(7) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Prilogi I in II k Odločbi 1999/283/ES se nadomestita s prilogama I in II k tej odločbi.
Člen 2
Prilogi I in II k Odločbi 2000/585/ES se nadomestita s prilogama III in IV k tej odločbi.
Člen 3
Ta odločba je naslovljena na države članice.
V Bruslju, 7. marca 2002

Labels: 0
3
17
5